**Skoleintra**

I forbindelse med at vi i år vil tage kommunikation og dialog op som overordnet emne, vil vi fra bestyrelsen starte med, at danne en ramme / politik om brugen af skoleintra...hvad er skoleintra og hvad er det ikke.

**Skoleintra er en fælles opslagstavle**

Den er opbygget, som et løg.

* Forsiden er beregnet til information fra bestyrelse, støtteforeningen og ledelsen, der måtte have almen interesse.
* Næste lag er klassens opslagstavle, hvor information der vedrører klassen kan ’slås op’.
* Debatforummet invitere til en dialog, men skal ikke bruges til at pege fingre af andre personer.
* Sidste lag er kontakten til lærer og ledelse, hvor ting ang. ens barn kan berøres og hvor man kan spørge ind / invitere til en snak.

**Skoleintra er ingen blog**

* Skoleintra er ikke en blog, hvor man ucensureret kan/ skal ytre sig positivt eller negativt om andre og kan / skal på ingen måde erstatte eller indgå i diskussioner, men er en opslagstavle (som den i Kvickly). Skoleintra skal og kan ikke erstatte den direkte dialog med bestyrelse, ledelse, personalet og ved forældremøder… det er her de ’svære ting’ skal tages op, så misforståelser ryddes af vejen med det samme.

**Skoleintra skal overholde dansk lovgivning**

* Lovgivningen ang. ytringsfrihed skal overholdes og der vil blive skredet ind overfor misbrug ved at fjerne evt. ytringer, som måtte komme i konflikt med ovenstående. Beslutningen vil blive taget af skolens ledelse og bestyrelsen.  Den der misbruger skoleintra vil få direkte besked, og vil blive inviteret til dialog istedet.